נושאי המגבעת (קלטת)

נושאי המגבעת (ידועה גם בשם הקסטה) היא קלטת הבכורה של להקת נושאי המגבעת, ולמעשה ההקלטה הראשונה של הלהקה. הקלטת יצאה בחברת האוזן השלישית ונמכרה ב-1,000 עותקים. בקלטת זו מופיעה הלהקה בהרכבה המקורי עם ישי אדר. אדר פרש מהלהקה לפני יציאת אלבום האולפן שלה, "מי רצח את אגנתה פאלסקוג" ב-1991. ההפקה המוזיקלית בוצעה במשותף על יד חברי הלהקה. טכנאי ההקלטות והמיקס היה חזי דוידיאן, חבר להקת "מ.ע.צ" שבעצמה שהוציאה לאור קלטת במתכונת דומה (הקלטה ביתית בעלות הפקה זולה) כמה חודשים קודם. ההקלטות והמיקס נערכו באולפן הביתי שלו, שכונה בעטיפת ההקלטת "אולפני מ.ע.צ". קול של אלוהים אחר (4:44) ביקור בהר (3:08) אי אפשר להסביר (3:44) יום הולדת (5:59) האלוהים שלי עייף (3:13) המוהלת (4:20) לייב אין בית שמש (3:15) השקרן (2:55) נושאי המגבעת (4:04) אהד פישוף - שירה, גיטרות, קלידים תמיר אלברט - גיטרות, שירה ישי אדר - בס, קלידים, שירה אלון כהן – תופים וקולות מוטי שהרבני - מנהל הלהקה חזי דוידיאן - טכנאי הקלטות ומיקס הוקלט באולפני "מ.ע.צ" ביולי 1988 נערך באולפני "TUBE" ביולי 1988 סטפן בקט - מאסטרינג ערן בנדהיים, אלון סלע, דני פישוף - צילום הפקת התקליט - דין בראון הקלטת זכתה להצלחה יחסית וכל העותקים שהדפסו נמכרו בשנים לאחר שיצאה. הלהקה זכתה בעקבותיה לפופולריות בסצנת המועדונים של מוזיקת הגל החדש בישראל. בשנת 1989 עזב ישי אדר את הלהקה בשל גיוס לצה"ל. את מקומו של אדר תפס נגן הבס אדם הורוביץ. מאוחר יותר באותה שנה הצטרף ללהקה הגיטריסט רם אוריון. בשנת 1990 הוחתמו נושאי המגבעת בחברת התקליטים "הד ארצי". שם הצמידו ללהקה את שלומי ברכה, שבאותו הזמן היה חבר להקת משינה, על מנת שישמש כמפיק מוזיקלי באלבום "מי רצח את אגנתה פאלסקוג" שיצא לבסוף בשנת 1991. הלהקה התפרקה זמן קצר לאחר צאת האלבום, שנתפס על ידי חברי הלהקה ומבקרי המוזיקה כהתפשרות מסחרית וסטייה מהסאונד האותנטי של הקלטת. ב-15 בפברואר 2008, האלבום דורג במקום העשירי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות. בשנת 2012 התאחדה הלהקה בהרכבה המקורי לצורך ראיון משותף לתוכנית "האלבומים", לפרק מיוחד שתיעד את סיפור יצירת הקלטת. בשנת 2013, במלאת 25 שנים לצאת הקלטת, יצאה הקלטת מחדש, הפעם בפורמט דיסק וכן בפורמט דיגיטלי הפתוח לקהל הרחב. בנוסף צורפה מהדורה מוגבלת שכללה גם את הקלטת. לצורך העבודה על הפרויקט התאחדו חברי הלהקה לראשונה לאחר 20 שנים ואף ערכו סדרת מפגשים לקידום ההוצאה המחודשת. ביוני 2015 פורסם כי הקלטת תצאה גם על תקליט ויניל במהדורה מוגבלת לאחר שעברה רימסטרינג, בהפקה עצמאית של חנות התקליטים "בי-סייד" בתל אביב ומנהל הלהקה לשעבר מוטי שהרבני, למרות התנגדות חברי הלהקה. שהרבני מצידו טען שהוא מחזיק בזכויות על ההקלטה. בעקבות הפרסום, דין בראון, בעלי חברת בי־סייד עצר את הפקת התקליט והתנצל בפני חברי הלהקה. לאחר מכן עבד אתם בשיתוף פעולה למען הוצאת התקליט בתנאיהם, לאחר שחתם חוזה ישיר עמם ואיפשר להם שליטה מלאה בהיבטים האמנותיים של ההפקה. לבקשת חברי הלהקה ירון שין (ג׳ובוי) עצב מחדש את העטיפה ולבסוף יצא לאור תקליט הוויניל בדצמבר 2015. מידע על האלבום נושאי המגבעת באתר MusicBrainz האלבום נושאי המגבעת באתר Discogs האלבום נושאי המגבעת באתר ספוטיפיי האלבום נושאי המגבעת באתר אפל מיוזיק "נושאי המגבעת - נושאי המגבעת", הקסטה במלואה בפורמט דיגיטלי, סרטון באתר יוטיוב נושאי המגבעת באתר Bandcamp של אנובה מיוזיק נושאי המגבעת במצעד האלבומים האלטרנטיביים הישראליים הגדולים של כאן 88 בן שלו, "נושאי המגבעת" תוציא מהדורה מחודשת של קלטת הבכורה שלה, באתר הארץ, 24 בנובמבר 2013 יובל לוי, תקליטים — באמונה שלמה - נושאי־המגבעת, ־נושאי המגבעת’, כל העיר, 14 באוקטובר 1988 יורם בר, תקליטים - עורו אחים - מע"צ, "שבת אחים"; קסטה בהפקה עצמית, כל העיר, 19 בפברואר 1988 מיכל פלטי, ריח נעורים וקרטוני ביצים - אלבומם "שבת אחים" מ-1988, שיצא מחדש בדיסק, נשמע היום רלוונטי מתמיד, באתר הארץ, 3 במרץ 2001 ליה פן, הכוכב הזה נגמר בעוד שנייה - 20 שנה לאלבום הראשון והאחרון של "נושאי המגבעת", באתר הארץ, 1 ביולי 2011 בן שלו, עד כמה הקסטה של "נושאי המגבעת" רלוונטית לימינו?, באתר הארץ, 4 בינואר 2014 כל ההתחלות קלות, מוסף 7 לילות, ידיעות אחרונות עמוד 6, 15 בפברואר 2008 ניר גורלי, נושאי המגבעת ז"ל זורקים לנו עוד עצם, באתר הארץ, 18 בדצמבר 2013 תראו תמונות: נושאי המגבעת בשנות ה-80, באתר ynet, 14 בינואר 2014 עכבר העיר, אחרי 25 שנה: סדרת מפגשים עם נושאי המגבעת, באתר הארץ, 26 בדצמבר 2013 להקת נושאי המגבעת: מוציאים את "הקסטה" ללא אישורנו, באתר ynet, 28 ביוני 2015 איתי שטרן, "נושאי המגבעת" נגד מנהל הלהקה לשעבר וחברת התקליטים "בי סייד", באתר הארץ, 28 ביוני 2015 דפנה ארד, באישור הלהקה: הקסטה הראשונה של "נושאי המגבעת" תצא בתקליט ויניל, באתר הארץ, 8 בדצמבר 2015